CELEX: 31987R0954
Language: bg
Date: 1987-04-01 00:00:00
Title: Регламент (ЕИО) № 954/87 на Комисията от 1 април 1987 година относно вземане на проби от улова за определяне на процента прицелни видове и защитени видове при риболов проведен с мрежени уреди с малък размер на окото

04/ 01
            
            
               BG
            
            
               Официален вестник на Европейския съюз
            
            
               208
            
         31987R0954
   
               L 090/27
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 954/87 НА КОМИСИЯТА
   
   от 1 април 1987 година
   относно вземане на проби от улова за определяне на процента прицелни видове и защитени видове при риболов проведен с мрежени уреди с малък размер на окото
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Регламент (ЕИО) № 170/83 на Съвета от 25 януари 1983 г. за установяване на общностна система за опазване и управление на риболовните ресурси (1),
   като взе предвид Регламент (ЕИО) № 3094/86 на Съвета от 7 октомври 1986 г. предвиждащ някои технически мерки за опазване на риболовните ресурси (2) изменен и допълнен с Регламент (ЕИО) № 4026/86 (3) и по-специално член 15 от него,
   като има предвид, че член 2 от Регламент (ЕИО) № 3094/86 предвижда възможността да се използват една или няколко представителни проби като основа за изчисление на процента на прицелните видове и на защитените видове;
   като има предвид, че е целесъобразно да се определи понятието „представителна проба“;
   като има предвид, че е удачно да се определят по смисъла на настоящия регламент термините „видове за мрежени уреди с малък размер на окото“ и „мрежи с малък размер на окото“;
   като има предвид, че е целесъобразно да се изготви метод за вземане на проби позволяващ да се определи процента на прицелните видове и на защитените видове при риболова с мрежени уреди с малък размер на окото;
   като има предвид, че е необходимо да се определи процедурата за инспекция, която да се прилага за тази цел;
   като има предвид, че новите правила установени с настоящия регламент правят необходима отмяната на Регламент (ЕИО) № 3421/84 на Комисията от 5 декември 1984 г., относно вземането на проби от улова за определяне на процента прилов при риболова извършван с мрежени уреди с малък размер на окото (4);
   Като има предвид, че редът и условията определени в настоящия регламент са в съответствие със становището на Управителния комитет по рибни ресурси,
   ПРИЕ НАСТОЯЩИЯ РЕГЛАМЕНТ:
   Член 1
   Представителна проба
   За определяне на процента прицелни видове и защитени видове така, както са посочени в член 2 от Регламент (ЕИО) № 3094/86 в улова от риболов извършен с мрежени уреди с малък размер на окото, пробите риба взети в съответствие с разпоредбите на настоящия регламент се считат за представителни за общия обем риба, която се намира или на борда, или се намира на борда след сортиране, или в трюма, или по време на разтоварването ѝ на брега по смисъла на член 2, параграф 3 от въпросния регламент.
   Член 2
   Определение на група видове и на мрежени уреди
   За нуждите на настоящия регламент:
   
               —
            
            
               терминът „видове за мрежени уреди с малък размер на окото“ обозначава прицелните видове, изброени в приложение I към Регламент (ЕИО) № 3094/86, за улова на които минималните допустими размери на окото на мрежите са по-малки или равни на 40 милиметра,
            
         
               —
            
            
               терминът „мрежени уреди с малък размер на окото“ обозначават всякакви мрежени уреди, чиито размери на окото на мрежата са по-малки или равни на 60 милиметра.
            
         Член 3
   Оценка на количествата риба на борда на кораба
   Ако даден кораб съхранява на борда си видове за улов с мрежени уреди с малък размер на окото, представителят на компетентните органи на заинтересованата държава-членка, наречен във всичко, което следва „инспектор“, установява количеството на всяка група видове на борда, необходимо за изчисляването на процента прицелни видове и защитени видове, уловени с помощта на мрежени уреди с малък размер на окото и сортирани. За определяне на теглото, инспекторът държи сметка за сведенията набавени от регистрите за риболовните операции (бордовия риболовен дневник), водени съобразно разпоредбите на член 3 от Регламент (ЕИО) № 2057/82 (5) и Регламент (ЕИО) № 2807/83 на Комисията (6).
   Член 4
   Съставяне на пробите от риба
   1.   Вземат се проби от улова и процедурата по инспекцията се провежда от инспектора.
   2.   Капитанът или неговият представител имат правото да присъстват на вземането на проби.
   3.   Пробите се вземат от всичките части на улова включващи видове ловени с мрежени уреди с малък размер на окото.
   4.   Процедира се по такъв начин, че най-малко една проба се взема от всеки трюм, до който може да има достъп или от палубата, преди или след извършване на сортирането на улова, в съответствие с член 2 от Регламент (ЕИО) № 3094/86.
   5.   Ако е възможно, инспекторът съставя проби пропорционално на оцененото от него тегло от рибата от всеки трюм или част от трюма, или която се намира на палубата.
   6.   При възможност пробите се вземат от различни дълбочини от трюма или частта от трюма.
   7.   Когато вземането на проби се извършва при разтоварването на улова на брега, пробите се вземат през определени интервали по време на операцията по разтоварването на брега.
   8.   Пробите се разпределят по видове или групи видове. След това разпределение се определя общото тегло за всеки вид или група видове.
   Член 5
   Процедура по инспекция
   1.   Вземането на проби се извършва в морето, ако техническите условия го позволяват.
   2.   Капитанът може да изиска извършването на ново вземане на проби в пристанището или преди разтоварването на брега. Инспекторът може да изиска извършването на ново вземане на проби в пристанището преди и отново по време на разтоварването, ако капитанът реши да разтовари своя улов.
   3.   Ако капитанът и инспекторът изискат извършването на ново вземане на проби по време на разтоварването на улова, избраното от инспектора пристанище трябва да бъде оборудвано със съоръжения за разтоварване и за преработка на улова, освен ако условията не налагат някои ограничения според инспектора, които не позволяват удовлетворяването на това изискване.
   4.   Корабът може да бъде придружен до пристанището или може да бъде поискано от капитана да го закара до определено пристанище избрано от инспектора, след поставяне на пломби на трюмовете. В последния случай инспекторът съобщава на компетентните контролни органи на съответното пристанище името на кораба, регистрационния му номер, ако такъв съществува, радио индикатива и предполагаемия момент на пристигане. Веднага след пристигане, капитанът се представя на компетентните контролни органи. Поставените пломби могат да бъдат сваляни единствено от инспектор.
   5.   Процедурата по инспекцията се извършва също и изцяло от инспектори от една и съща държава-членка, освен ако тя не се съгласи процедурите по контрола да бъдат проведени от компетентните органи на друга държава-членка.
   6.   Ако процедурите по контрола се възложат от една държава-членка на друга държава-членка в приложение на разпоредбите на параграф 5, трюмът трябва да бъде пломбиран и се тогава прилагат разпоредбите на параграф 4 относно риболовните кораби, чиито трюмове са запечатани.
   Член 6
   Относителна стойност на резултатите от инспекциите
   1.   Резултатите от изчисленията на процентите, получени посредством вземане на проби, извършено в пристанище, са с предимство пред вземането на проби в морето.
   2.   Резултатите от изчисленията на процентите, получени посредством вземане на проби, извършено по време на разтоварване на улова, са с предимство пред вземането на проби в морето или в пристанище без разтоварване на улова.
   Член 7
   Минимални размери на пробите
   1.   Когато вземането на проби се извършва в открито море, общото тегло на взетите проби в приложение на член 4, не трябва да бъде по-малко от 100 килограма.
   2.   Когато вземането на проби се извършва в пристанище, общото тегло на взетите проби в приложение на член 4, не трябва да бъде по-малко от 100 килограма или 1/2000 от теглото на разтоварения улов, или от общото тегло на улова на борда на кораба, като се взема по-голямото число.
   Член 8
   Регламент (ЕИО) № 3421/84 се отменя.
   Член 9
   Настоящият регламент влиза в сила на третия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 април 1987 година.
      
         
            За Комисията
         
         António CARDOSO E CUNHA
         
         
            Член на Комисията
         
      
   
   
      (1)  ОВ L 24, 27.1.1983 г., стр. 1.
   
      (2)  ОВ L 288, 11.10.1986 г., стр. 1.
   
      (3)  ОВ L 376, 31.12.1986 г., стр. 1.
   
      (4)  ОВ L 316, 6.12.1984 г., стр. 34.
   
      (5)  ОВ L 220, 29.7.1982 г., стр. 1.
   
      (6)  ОВ L 276, 10.10.1983 г., стр. 1.